Այս խորիմաստ փիլիսոփայությունն էր կրում դեկտեմբերի 3-ին «Ռաֆայել Ջավախք» կրթամշակութային կենտրոնի կազմակերպած ցերեկույթը, որն անջնջելի տպավորություն թողեց ներկաների վրա: Միջոցառումը պատրաստվել էր կենտրոնի հայ ժողովրդի և հայոց եկեղեցու պատմության խմբակների (ղեկավարներ՝Ռիմա և Անահիտ Սահակյանների) կողմից: Հանդիսատեսի աչքի առջևով անցան ոչ միայն Ավարայրի պատմական դրվագները, այլև հայերի հերոսական պայքարի բազում այլ փաստեր՝ Ցեղասպանություն, Հայրենական պատերազմ ,Սարդարապատ, Արցախյան հերոսամարտեր, Ապրիլյան քառօրյա պատերազմ։